**SREDNJA ŠKOLA OTOČAC**

**KLASA: 007-03/24-01/1**

**URBROJ: 2125-37-04-24-1**

**Otočac, 12. travnja 2024.**

Na temelju članaka 126. i 127. Zakona o odgoju i obrazovanju u osnovnoj i srednjoj školi

(„Narodne novine“ broj 87/08, 86/09, 92/10, 105/10 – ispravak, 90/11, 16/12, 16/12, 86/12, 126/12 – pročišćeni tekst, 94/13, 152/14, 7/17, 68/18, 98/19, 64/20, 151/22, 156/23) i članka 93. Statuta Srednje škole Otočac, Školski odbor Srednje škole Otočac, raspisuje

**NATJEČAJ**

**za imenovanje ravnatelja/ice Škole**

Za ravnatelja/icu Škole može biti imenovana osoba koja ispunjava sljedeće **nužne uvjete:**

1.) završen studij odgovarajuće vrste za rad na radnom mjestu nastavnika ili stručnog

 suradnika u školskoj ustanovi u kojoj se imenuje za ravnatelja/icu, a koji može biti:

1. sveučilišni diplomski studij ili
2. integrirani preddiplomski i diplomski sveučilišni studij ili
3. specijalistički diplomski stručni studij,
4. položen stručni ispit za nastavnika ili stručnog suradnika, osim u slučaju iz članka 157. stavka 1. i 2. Zakona o odgoju i obrazovanju u osnovnoj i srednjoj školi,

2.) uvjete propisane člankom 106. Zakonom o odgoju i obrazovanju u osnovnoj i srednjoj

 školi

3.) najmanje osam godina radnog iskustva u školskim ili drugim ustanovama u sustavu

 obrazovanja ili u tijelima državne uprave nadležnim za obrazovanje, od čega najmanje pet

 godina na odgojno – obrazovnim poslovima u školskim ustanovama.

Dodatne kompetencije kandidata koje se vrednuju za imenovanja ravnatelja/ice su: poznavanje stranog jezika, osnovne digitalne vještine i iskustvo rada na projektima.

Ravnatelj/ica se imenuje na vrijeme od pet (5) godina.

Rok za podnošenje prijava na natječaj je osam (8) dana od dana objave natječaja.

**Uz pisanu i vlastoručno potpisanu prijavu na natječaj kandidati su obavezni priložiti u izvorniku ili ovjerenoj preslici sljedeću dokumentaciju:**

- životopis,

- diplomu, odnosno dokaz o stečenoj stručnoj spremi,

- dokaz o položenom stručnom ispitu ili dokaz da je osoba oslobođena obveze polaganja

 stručnog ispita na temelju članka 157. stavaka 1. i 2. Zakona o odgoju i obrazovanju u

 osnovnoj i srednjoj školi,

- dokaz o stečenim pedagoškim kompetencijama (za osobe koje su ih bile dužne steći),

- dokaz o radnom iskustvu u školskim ili drugim ustanovama u sustavu obrazovanja ili u

 tijelima državne uprave nadležnim za obrazovanje (potvrda poslodavca o vrsti poslova i

 trajanju radnog odnosa),

- potvrdu ili elektronički zapis o podacima evidentiranim u matičnoj evidenciji Hrvatskog

 zavoda za mirovinsko osiguranje (ne starije od 30 dana),

- uvjerenje da se protiv kandidata ne vodi kazneni postupak glede zapreka za zasnivanje

 radnog odnosa iz članka 106. Zakona o odgoju i obrazovanju u osnovnoj i srednjoj školi

 (ne starije od 30 dana).

- program rada za mandatno razdoblje (program rada sadrži aktivnosti, budžet, vremenski

 plan, projekte i ostale elemente koji opisuju što će se i kako provoditi u sljedećem mandatnom

 razdoblju).

Dodatne kompetencije dokazuju se:

1. Poznavanje stranog jezika:

- preslikom indeksa o završenom kolegiju stranog jezika

- diplomom/ispravom o završenom studiju stranog jezika

- uvjerenjem / potvrdom / drugom ispravom škole stranih jezika

- uvjerenjem / potvrdom / drugom ispravom druge ovlaštene ustanove ili pravne osobe za edukaciju stranog jezika o završenom stranom jeziku te razini odnosno stupnju poznavanja stranog jezika.

2. Osnovne digitalne vještine:

- potvrdom / uvjerenjem / drugom ispravom institucije, ustanove ili ovlaštene pravne osobe za edukaciju u području informatike, o završenoj edukaciji stjecanja digitalnih vještina

- diplomom ili drugom ispravom o završenom studiju iz područja informatike.

3. Iskustvo rada na projektima:

- potvrdom /uvjerenjem / drugom ispravom o radu na projektu.

Kandidatom u natječajnom postupku smatra se osoba koja je podnijela urednu i pravovremenu prijavu na natječaj te koja ispunjava uvjete natječaja.

Urednom prijavom se smatra samo prijava koja sadrži sve podatke i priloge navedene u javnom natječaju.

Nepravovremene i nepotpune prijave neće se razmatrati.

Kandidat će predstaviti program rada za mandatno razdoblje sukladno odredbama Zakona o odgoju i obrazovanju u osnovnoj i srednjoj školi i Statuta Škole.

Na natječaj se pod jednakim uvjetima mogu prijaviti osobe obaju spola, sukladno članku 13. Zakona o ravnopravnosti spolova („Narodne novine“, broj 82/08, 69/17).

Kandidati koji ostvaruju pravo prednosti pri zapošljavanju na temelju posebnih propisa dužni su u prijavi na natječaj pozvati se na to pravo prednosti i priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

Kandidati koji ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj: 121/17, 98/19, 84/21, 156/23) uz prijavu na natječaj dužni su priložiti i dokaze propisane člankom 103. st. 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na mrežnoj stranici Ministarstva hrvatskih branitelja, na poveznici:

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Kandidati koji ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata („Narodne novine“, broj: 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13, 98/19) uz prijavu na natječaj dužni su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata („Narodne novine“, broj: 84/21). Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanje prednosti:

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidati koji ostvaruju pravo prednosti pri zapošljavanju temeljem članka 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, broj: 157/13, 152/14, 39/18) dužni su osim dokaza o ispunjavanju traženih uvjeta priložiti i dokaz o invaliditetu, odnosno drugu javnu ispravu o invaliditetu, na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Podnošenjem prijave na natječaj, kandidati natječaja daju izričitu suglasnost da školska ustanova može prikupljati, koristiti i dalje obrađivati njihove podatke u svrhu provedbe natječajnog postupka za imenovanje ravnatelja suglasno važećim propisima o zaštiti osobnih podataka.

Natječaj se objavljuje u Narodnim novinama i na mrežnoj stranici Srednje škole Otočac

(<http://www.ss-otocac.skole.hr>).

O rezultatima natječaja kandidati će biti obaviješteni u roku od 45 dana od isteka roka za podnošenje prijava.

**Prijave na natječaj sa potrebnom dokumentacijom dostavljaju se u zatvorenoj omotnici osobno u tajništvo Škole ili preporučenom poštom na adresu: Srednja škola Otočac, Ćirila i Metoda 2, 53 220 Otočac, s naznakom „ Natječaj za ravnatelja – ne otvarati“.**

 SREDNJA ŠKOLA OTOČAC